text: Påkørte hjemmeværnsfolk: Nu sigtet
  17 juni 2014 kl. 12.54
  To hjemmeværnsfolk blev påkørt ved dyrskuet i Aabenraa. En vred bilist ville ikke følge deres anvisninger.
  Politi-hjemmeværnsfolkene havde anvist en bilist at køre en bestemt vej. Det blev han så tosset over, at han kørte ind i de to. De kom dog ikke alvorligt til skade.
  Manden er nu fundet, og politiet sigter ham for grov vold mod tjenestemænd og for hensynsløs kørsel.
  